Opilo mollis

Opilo mollis Cleridae familiako kakalardo espezie bat da, zientziarako Lineok 1758an deskribatu zuena. Europa mendebaldean eta erdialdean aurkitzen da eta Euskal Herrian ere bai.

 Deskribapena 
Kakalardo txikia da, 8,5 eta 13 mm artean neurtzen du. Gorputz luzea eta estua du, hanka luzeak eta antena finak. Gorputza marroi iluna da baina elitroetan orban argiak ditu gutxi gora beherako hiru lerro osatuz, goiko lerroak "V" itxura du eta lausoagoa da. Elitroetan puntuzko lerroak agertzen ditu.

Hanketan ere zati marroi ilunak eta argiak tartekatzen dira. Ile fin laburrez estalita du gorputza. 

 Habitata eta elikadura 
Ia edozein motatako basoetan aurkitzen da, mendiko lur garaietan ezik. Koniferoen basoetan eta hostoerorkorretan bizi da. Egun argiz ezkutatuta egoten dira eta gauez ateratzen dira bestelako intsektuak ehizatzera, gehienbat enbor barruan galeriak egiten dituzten beldarretaz elikatzen dira.

 Bizi zikloa 
Helduak apirila eta uztaila artean ikusten dira. Uda aldean Opilo mollis ugari zuhaitz berean elkartzen dira eta kopula gertatzen da. Emeak bestelako intsektuen beldarrek enborrean egindako galerietan jartzen dituzte arrautzak, horrela beldarrak gainerako intsektuen beldarretaz elikatzen dira.

Udazkenean beldarrek galeriatan hibernatzen dute eta udaberrian pupa sortzen da, ondoren heldu bihurtuz.

 Iruditegia 

 Erreferentziak 

 Kanpo estekak 

Kategoria:Cleridae
Kategoria:Euskal Herriko koleopteroak